User:Pustin130/sandbox

= Tiberius-Marcel Petre = Tiberius-Marcel Petre (n.14 noiembrie 1976, Cisnădie, Sibiu, România - d. 3 aprilie 2009, la 80 de kilometrii distanță de Kabul, Afganistan) a fost un ofițer in Forțele pentru Operații Speciale române care a căzut eroic într-un schimb de focuri in teatrele de operații din Afganistan.

Studii
Acesta s-a născut in localitatea Cisnădie, județul Sibiu pe data de 14 noimbrie 1976. Tiberius Petre a urmat școala generală și liceul in orașul Iernut. În anul 1996 a fost admis la Academia Forțelor Terestre ”Nicolae Bălcescu” din Sibiu, și a absolvit în anul 2000, fiind clasificat al 20-lea din 166 de studenți. După absolvirea academiei și acordarea gradului de sublocotenent, Tiberius a absolvit Școala de Aplicație pentru Infanterie de la Făgăraș, și cursul de comandanți grupuri de cercetare în dispozitivul inamicului prin parașutare în 2001.

Cariera militară
Tiberius-Marcel Petre a fost repartizat în Batalionul 119 Cercetare Oradea. Pe data de 1 martie 2003, a fost fondat Batalionul 51 ”Vulturii” operații speciale, iar Tiberius-Marcel Petre s-a calificat in domeniul forțelor pentru operații speciale și a fost numit comandant de pluton in acea unitate. În perioada decembrie 2005-iulie 2006, acesta a participat în teatrele de operații din Afganistan, iar in 2008, s-a întors înapoi în Afganistan, și și-a început un nou mandat ca și comandant detașament operații speciale în cadrul ROU SOF DET 6, din Special Operations Task Force 10-3.

Ultima misiune
Pe 3 aprilie 2009, Căpitanul Tiberius-Marcel Petre s-a dus într-o misiune de intervenție rapidă în sprijinul unei subunități aliate la aproximativ 80 de kilometrii distanță de Kabul. În schimbul de foc dintre insurgenți și forțele coaliției, Tiberius a fost îmușcat în umăr și declarat rănit. După scurt timp de la cele întâmplate acesta s-a stins.

Recunoașterea Eroismului
După moartea lui Tiberius Petre acesta a fost înaintat la gradul de Maior (post-mortem) și a fost decorat cu Ordinul Național „Steaua României” în grad de Cavaler cu însemn de război. De asemenea, pe data de 10 septembrie 2010, a avut loc acordarea medaliei Steaua de Bronz maiorului Tiberius-Marcel Petre (post-mortem) din partea Armatei SUA. Tiberius a mai fost declarat si cetățean de onoare, iar câte o stradă din localitățile Cisnădie, Iernut și Sângeorgiu de Mureș a fost numită după acesta.